**แผนการจัดการเรียนรู้**

รายวิชา ภาษาไทย รหัสวิชา ท๑๖๑๐๑ ชั้นประถมศึกษาปีที่ ๖

กลุ่มสาระการเรียนรู้ ภาษาไทย ภาคเรียนที่ ๒ ปีการศึกษา ๒๕๖๖

หน่วยการเรียนรู้ที่ ๙ ชื่อหน่วย ครื้นเครงเพลงพื้นบ้าน เวลารวม ๑๐ ชั่วโมง

เรื่อง งานเขียนเชิงอธิบาย เวลา ๑ ชั่วโมง คาบที่ ๗ ครูผู้สอน นางสาวสุนันทา กฐินฉิมพลี

----------------------------------------------------------------------------------------------------------------------------------

**๑. มาตรฐานการเรียนรู้ / ตัวชี้วัด**

มาตรฐาน ท ๑.๑ ใช้กระบวนการอ่านสร้างความรู้และความคิดเพื่อนำไปใช้ตัดสินใจแก้ปัญหาในการดำเนินชีวิต และมีนิสัยรักการอ่าน

ตัวชี้วัด ป.๖ /๖ อ่านงานเขียนเชิงอธิบาย คำสั่ง ข้อแนะนำ และปฏิบัติตาม

**๒.สาระสำคัญ / ความคิดรวบยอด**

งานเขียนเชิงอธิบาย ได้แก่ ลักษณะการเรียบเรียงภาษาพูดหรือภาษาเขียนเพื่อเล่าเรื่องหรือเหตุการณ์ที่เกิดขึ้น โวหารบรรยายมี ๒ รูปแบบคือ การบรรยายแบบธรรมดา มีลักษณะเป็นการเล่าเรื่องหรือเหตุการณ์ไปตามลำดับเวลาที่เกิดขึ้น และการบรรยายแบบมีโครงเรื่องซึ่งไม่จำเป็นต้องเล่าเรื่องหรือเหตุการณ์ตามลำดับเวลา แต่ลำดับเนื้อเรื่อง โดยใช้หลักวรรณศิลป์ให้สอดคล้องกับลักษณะของโครงเรื่อง (plot) และประเภทของเนื้อเรื่องตามที่ผู้เขียนกำหนดไว้

**๓. จุดประสงค์การเรียนรู้**

๓.๑ นักเรียนบอกลักษณะงานเขียนประเภทอธิบายหรือบรรยายได้

๓.๒ นักเรียนเขียนอธิบายเรื่องง่ายๆได้

**๔. สาระการเรียนรู้**

การอ่านงานเขียนเชิงอธิบาย คำสั่ง ข้อแนะนำ และปฏิบัติตาม

**๕. กระบวนการจัดการเรียนรู้**

**ขั้นนำ**

๕.๑ ทบทวนเนื้อหาที่เรียนในชั่วโมงที่แล้วด้วยการให้นักเรียนนำใบงานที่ ๖ มาร่วมกันตรวจสอบและเฉลยอีกครั้ง จากนั้นนักเรียนเล่นเกม ขิงก็ราข่าก็แรง

**ขั้นสอน**

๕.๒ นักเรียนศึกษาเรื่อง คำประพันธ์ประเภทร้อยกรอง จากหนังสือเรียนภาษาพาที ชั้น ป.๖ หน้า ๑๔๑ ครูอธิบายเพิ่มเติมให้นักเรียนศึกษาใบความรู้ ประกอบ เปิดโอกาสให้นักเรียนซักถามปัญหาข้อสงสัย

๕.๓ ครูอธิบายเกี่ยวกับการเขียนเชิงอธิบาย ผู้อ่านต้องจับใจความให้ได้ว่ากล่าวถึงอะไร เพื่ออะไร เพราะเหตุใด เมื่อใด อย่างไร จึงจะสามารถนำไปใช้ประโยชน์และปฏิบัติตามได้ จากนั้นครูยกตัวอย่างงานเขียนเชิงอธิบายให้นักเรียนฟัง

๕.๔ ครูชูรูปภาพ ๓ รูปภาพ ให้นักเรียนทุกคน ฝึกเขียนประโยคบรรยายภาพทีละภาพ โดยเขียนลงในแผ่นกระดาษที่ครูจัดเตรียมไว้เสร็จและนำมาใส่ในกล่องที่ครูจัดเตรียมไว้ ครูขออาสาสมัครมาอ่านข้อความบรรยายภาพของเพื่อนทั้งหมดแล้วร่วมกันพิจารณาตัดสินว่าในแต่ละภาพข้อความใดของบุคคลใดบรรยายได้ดีที่สุด ร่วมกันชื่นชม

๕.๕ นักเรียนทำใบงานที่ ๗ เติมคำหรือข้อความในประโยคให้ได้ใจความสมบูรณ์ เสร็จแล้วครูเฉลยและอธิบายเพิ่มเติม นักเรียนตรวจสอบและแก้ไขให้ถูกต้อง

**ขั้นสรุป**

๕.๖ นักเรียนและครูร่วมกันสรุปพร้อมกัน

**๖. การบูรณาการ**

🞏 บูรณาการสวนพฤกษศาสตร์โรงเรียน

🞏 บูรณาการโครงงานฐานวิจัย

🞏 บูรณาการกับหลักปรัชญาของเศรษฐกิจพอเพียง

🞏 บูรณาการข้ามกลุ่มสาระการเรียนรู้...........................................

🞏 อื่นๆ (ระบุ) .............................................................................................................................

**๗. ภาระงาน / ชิ้นงาน**

- ใบงาน

**๘. สื่อและแหล่งเรียนรู้**

**๘.๑ สื่อ**

- รูปภาพ

- ใบงาน

**๘.๒ แหล่งเรียนรู้**

- หนังสือเรียนรายวิชาพื้นฐานภาษาไทย ชุดภาษาเพื่อชีวิต ภาษาพาที ชั้นประถมศึกษาปีที่ ๖

- ใบความรู้ เรื่อง งานเขียนเชิงอธิบาย

**๙. การวัดและประเมินผล**

|  |  |  |  |
| --- | --- | --- | --- |
| **รายการวัดและประเมินผล** | **เครื่องมือที่ใช้ใน**  **การประเมิน** | **วิธีการประเมิน** | **เกณฑ์การประเมิน** |
| ๑. คุณลักษณะอันพึงประสงค์ | แบบประเมินการสังเกต  พฤติกรรม และแบบประเมินผลงาน | สังเกตรายบุคคล | ผ่านเกณฑ์ร้อยละ๗๐ |
| ๒. การอ่านงานเขียนเชิงอธิบาย คำสั่ง ข้อแนะนำ และปฏิบัติตาม | แบบประเมินการสังเกต  พฤติกรรม และแบบประเมินผลงาน | สังเกตรายบุคคล | ผ่านเกณฑ์ร้อยละ๗๐ |
| ๓. ใบงานที่ ๗ | แบบประเมินการสังเกต  พฤติกรรม และแบบประเมินผลงาน | ตรวจงานรายบุคคล | ผ่านเกณฑ์ร้อยละ๗๐ |
| **รายการวัดและประเมินผล** | **เครื่องมือที่ใช้ใน**  **การประเมิน** | **วิธีการประเมิน** | **เกณฑ์การประเมิน** |
| ๔. สมรรถนะสำคัญ ของผู้เรียน | แบบสังเกตพฤติกรรมสมรรถนะสำคัญของผู้เรียน | แบบบันทึกผลการปฏิบัติงาน | ผ่านเกณฑ์ร้อยละ๗๐ |

**๑๐. กิจกรรมเสนอแนะ**

.............................................................................................................................................................................. ..............................................................................................................................................................................

**๑๑. ความเห็นของผู้บริหาร / ผู้ที่ได้รับมอบหมาย**

.............................................................................................................................................................................. ..............................................................................................................................................................................

 เหมาะสมสามารถนำไปใช้สอนได้  ปรับปรุงแก้ไขตามข้อเสนอแนะแล้วนำไปสอนได้

ลงชื่อ.............................................................................

(................................................................)

ตำแหน่ง.......................................................................

วันที่..................เดือน................................พ.ศ............

**๑๒. บันทึกผลหลังการจัดการเรียนรู้**

๑๒.๑ สรุปผลการจัดการเรียนรู้

นักเรียนจำนวน...............................คน

ผ่านจุดประสงค์การเรียนรู้................คน คิดเป็นร้อยละ.............................

ไม่ผ่านจุดประสงค์การเรียนรู้.............คน คิดเป็นร้อยละ.............................

๑๒.๒ ผลการจัดกิจกรรมการเรียนรู้

๑) ด้านความรู้ ............................................................................................................................................................................................................................................................................................................................................................

๒) ด้านทักษะ/กระบวนการ ............................................................................................................................................................................................................................................................................................................................................................

๓) ด้านคุณลักษณะอันพึงประสงค์ ............................................................................................................................................................................................................................................................................................................................................................

๑๒.๓ ปัญหาและอุปสรรค

............................................................................................................................................................................................................................................................................................................................................................

๑๒.๔ แนวทางในการแก้ปัญหาและพัฒนา

............................................................................................................................................................................................................................................................................................................................................................

ลงชื่อ.................................................................ผู้สอน

(นางสาวสุนันทา กฐินฉิมพลี)

วันที่..................เดือน................................พ.ศ.............

ลงชื่อ............................................หัวหน้ากลุ่มสาระการเรียนรู้

(นางสาวนิตยา หนูหมาด)

ตำแหน่ง ครู

ลงชื่อ.............................................................................

(นางพิมพา หมานเหล็ก)

รองผู้อำนวยการสถานศึกษา โรงเรียนนิคมพัฒนาผัง ๖

วันที่..................เดือน................................พ.ศ.............

**การประเมิน ด้านทักษะ / กระบวนการ**

|  |  |  |  |
| --- | --- | --- | --- |
| **ประเด็นการประเมิน** | **เกณฑ์การให้ระดับคะแนน** | | |
| **ดี** **(๒)** | **พอใช้** **(๑)** | **ปรับปรุง** **(๐)** |
| **ทักษะการ สรุปเนื้อหา** | สรุปเนื้อหาได้กระชับใจความครบถ้วน สามารถสื่อให้ผู้อื่นเข้าใจได้ง่าย | สรุปเนื้อหาได้กระชับใจความเกือบครบถ้วน สามารถสื่อให้ผู้อื่นเข้าใจได้ | สรุปเนื้อหาได้ไม่กระชับใจความและไม่ครบถ้วน สามารถสื่อให้ผู้อื่นเข้าใจได้น้อย |
| **การรายงานหน้าชั้น** | สามารถพูดรายงานได้ดีพูดเสียงดังฟังชัด ได้สาระชัดเจน วางบุคลิกในการพูดได้ดีมาก | สามารถพูดรายงานได้ดีพูดน้ำเสียงชัดเจน สอดคล้องกับเนื้อหาที่พูด วางบุคลิกในการพูดได้ดี | สามารถพูดรายงานได้ดีพูดน้ำเสียงไม่ชัดเจน ไม่ค่อยสอดคล้องกับเนื้อหาที่พูด วางบุคลิกในการพูดไม่ค่อยดี |
| **การปฏิบัติงานตามขั้นตอน** | มีทักษะการปฏิบัติงานตามขั้นตอน ได้อย่างถูกต้องและเหมาะสม | มีการปฏิบัติงานตามขั้นตอนได้ตามลำดับ | ยังไม่สามารถปฏิบัติงานตามขั้นตอนได้ |
| **ความคิดสร้างสรรค์** | มีความคิดสร้างสรรค์ดี | พอมีความคิดที่สร้างสรรค์อยู่บ้าง | ยังขาดความคิดที่สร้างสรรค์ |
| **ความเป็นระเบียบเรียบร้อยของการทำใบงาน** | มีทักษะสามารถสร้างงานที่สวยงาม และมีความประณีตดี | สามารถสร้างงานที่สวนงามพอใช้ได้ และมีความประณีตในบางส่วน | ไม่มีความสวยงาม และไม่ประณีต |

**การประเมิน ด้านคุณลักษณะอันพึงประสงค์**

|  |  |  |  |
| --- | --- | --- | --- |
| **ประเด็นการประเมิน** | **เกณฑ์การให้ระดับคะแนน** | | |
| **ดี** **(๒)** | **พอใช้** **(๑)** | **ปรับปรุง** **(๐)** |
| **ซื่อสัตย์สุจริต** | ทำงานอย่างตรงไปตรงมา ยอมรับในข้อผิดพลาดและบกพร่องของตนเองพอใจในสิ่งที่ตนมี | ทำงานอย่างตรงไปตรงมา ไม่ยอมรับในข้อผิดพลาดและบกพร่องของตนเองพอใจในสิ่งที่ตนมี | ทำงานอย่างตรงไปตรงมา ไม่ยอมรับในข้อผิดพลาดและบกพร่องของตนเองไม่ค่อยพอใจในสิ่งที่ตนมี |
| **มีวินัย** | รู้จักควบคุมอารมณ์ ปฏิบัติตนอยู่ในระเบียบวินัย แต่งกายถูกต้องตามระเบียบของโรงเรียนตลอดเวลา | รู้จักควบคุมอารมณ์ บ้างปฏิบัติตนอยู่ในระเบียบวินัย การแต่งกายไม่ค่อยถูกต้องตามระเบียบของโรงเรียน | ไม่รู้จักควบคุมอารมณ์ ปฏิบัติตนอยู่ในระเบียบวินัยน้อย ไม่ค่อยแต่งกายถูกต้องตามระเบียบของโรงเรียน |
| **ใฝ่เรียนรู้** | มีความมานะมุ่งมั่นในการทำงานที่ได้รับมอบหมาย ศึกษาค้นคว้าด้วยตนเองทำงานเสร็จทันเวลาและถูกต้อง | มีความมานะมุ่งมั่นในการทำงานที่ได้รับมอบหมาย ศึกษาค้นคว้าด้วยตนเองเป็นบางครั้ง ทำงานเสร็จทันเวลาเป็นบางครั้ง | ไม่มีความมานะมุ่งมั่นในการทำงานที่ได้รับมอบหมาย ไม่ค่อยศึกษาค้นคว้าด้วยตนเองทำงานเสร็จไม่ทันเวลา |
| **อยู่อย่างพอเพียง** | ใช้วัสดุอุปกรณ์การเรียนที่ราคาถูกและใช้อย่างคุ้มค่าใช้จนหมดแล้วค่อยซื้อใหม่ | ใช้วัสดุอุปกรณ์การเรียนที่ราคาค่อนข้างแพงและใช้อย่างคุ้มค่าใช้จนหมด | ใช้วัสดุอุปกรณ์การเรียนที่ราคาค่อนข้างแพงและใช้อย่างคุ้มค่าใช้ไม่หมดแล้วซื้อใหม่ |
| **มีจิตสาธารณะ** | มีความเสียสละเพื่อส่วนรวม ไม่เอาเปรียบ ไม่เห็นแก่ตัวช่วยเหลือหมู่คณะได้เป็นอย่างดี | มีความเสียสละเพื่อส่วนรวมเป็นบางครั้ง ไม่เอาเปรียบไม่เห็นแก่ตัว ไม่ค่อยช่วยเหลือหมู่คณะ | ไม่ค่อยเสียสละเพื่อส่วนรวม ชอบเอาเปรียบคนอื่น ค่อนข้างเห็นแก่ตัว ไม่ค่อยช่วยเหลือหมู่คณะ |

**ใบความรู้เรื่อง การเขียนเชิงอธิบาย**

การเขียนเชิงอธิบายจะใช้โวหารบรรยาย ซึ่งโวหารบรรยายมีลักษณะดังนี้

**ลักษณะโวหารบรรยาย**

โวหารบรรยาย ได้แก่ ลักษณะการเรียบเรียงภาษาพูดหรือภาษาเขียนเพื่อเล่าเรื่องหรือเหตุการณ์ที่เกิดขึ้น โวหารบรรยายมี 2 รูปแบบ คือ การบรรยายแบบธรรมดา มีลักษณะเป็นการเล่าเรื่องหรือเหตุการณ์ไปตามลำดับเวลาที่เกิดขึ้น และการบรรยายแบบมีโครงเรื่องซึ่งไม่จำเป็นต้องเล่าเรื่องหรือเหตุการณ์ตามลำดับเวลา แต่ลำดับเนื้อเรื่อง โดยใช้หลักวรรณศิลป์ให้สอดคล้องกับลักษณะของโครงเรื่อง (plot) และประเภทของเนื้อเรื่องตามที่ผู้เขียนกำหนดไว้

การบรรยายแบบธรรมดา ซึ่งคำนึงถึงลำดับเวลาของเนื้อเรื่องเป็นสำคัญ ใช้กับเรื่องหรือเหตุการณ์ที่เป็นจริงตามที่ผู้เขียนรู้เห็นหรือมีประสบการณ์ด้วยตัวเอง เช่น บันทึกรายวัน บันทึกการเดินทาง รายงานเหตุการณ์

ข่าวในหนังสือพิมพ์ เรื่องเล่า อัตชีวประวัติ ตำนาน ประวัติศาสตร์

การบรรยายแบบมีโครงเรื่อง ซึ่งพิจารณาถึงเนื้อเรื่องตามที่ผู้เขียนเห็นสมควร ใช้กับเรื่องที่ผู้เขียนคิดขึ้นเอง เพื่อให้เป็นเรื่องบันเทิงคดี เช่น เรื่องเล่า นิทาน นิยาย เรื่องสั้น นวนิยาย บทละคร

**การเขียนบรรยายแบบธรรมดา**

ในบทเรียนนี้จะกล่าวเฉพาะการเขียนบรรยายแบบธรรมดา ซึ่งเรียบเรียงเรื่องตามลำดับเวลา ได้แก่เรื่องเล่าที่เป็นเรื่องจริง ชีวประวัติ การเดินทาง การชมสถานที่ เหตุการณ์ในอดีต ในส่วนการเขียนบรรยายแบบมีโครงเรื่องจะได้กล่าวต่อไปในบทว่าด้วยการเขียนบันเทิงคดี

**เรื่องเล่า**

เรื่องเล่า คือ เรื่องราวหรือเหตุการณ์ซึ่งอาจเป็นจริงหรือสมมุติขึ้นนำมาเล่าสู่กันฟังเรื่องเล่ามีหลักการเขียนดังนี้

๑. บอกความมุ่งหมายหรือสาเหตุที่เล่าเพื่อเร้าความสนใจ

๒. เลือกเฉพาะเรื่องราวหรือเหตุการณ์ตอนที่น่าสนใจ และมีผลเชื่อมโยงกับตอนอื่น อาจขยายความให้ละเอียดมากน้อยตามสัดส่วนความสำคัญ เรื่องตอนใดมีความสำคัญมากก็กล่าวถึงมาก ตอนใดมีความสำคัญน้อยก็กล่าวพอประมาณ

๓. โดยทั่วไปการจัดลำดับใจความตามลำดับเวลา เริ่มจากพฤติกรรมหรือเรื่องที่เกิดก่อนเรียงลำดับไปจนถึงตอนจบ แต่อย่างไรก็ดีอาจเริ่มจากตอนใดตอนหนึ่งแล้วย้อนกลับไปมาตามความเหมาะสมก็ได้กรณีหลังนี้นิยมใช้กับเรื่องสมมุติที่เป็นบันเทิงคดี

๔. แทรกโวหารอธิบายหรือพรรณนาในที่สมควรเพื่อเพิ่มความแจ่มแจ้งและอรรถรสของเรื่อง ควรใช้ความสังเกตมากเป็นพิเศษ

**ชีวประวัติ**

ชีวประวัติ คือ เรื่องราวเกี่ยวกับความเป็นไปในชีวิตของบุคคล ชีวประวัติมีสองชนิด คือ ชีวประวัติซึ่งเจ้าของประวัติเขียนด้วยตัวเอง เรียกว่า อัตชีวประวัติ กับชีวประวัติซึ่งผู้เขียนเป็นบุคคลอื่น

1. เลือกเฉพาะเรื่องราวหรือเหตุการณ์ตอนสำคัญ
2. กล่าวแต่สิ่งที่เป็นความจริง
3. เรียงเนื้อเรื่องตามลำดับเวลา แต่อาจเท้าความถึงเรื่องเกี่ยวเนื่องซึ่งไม่เป็นไปตามลำดับเวลาได้ตามความเหมาะสม
4. แทรกโวหารอธิบายหรือพรรณนาในที่สมควร
5. แสดงความคิดเห็นเชิงสร้างสรรค์กล่าวเฉพาะสิ่งที่เป็นคติทั้งส่วนดีส่วนบกพร่องอย่างเป็นกลางโดยไม่ทำให้ผู้อ่านรู้สึกว่าผู้เขียนไม่จริงใจ

**การเดินทาง**

การบรรยายการเดินทางควรประกอบด้วยหลักเกณฑ์ทั่วไปของการเขียนบรรยายและลักษณะเฉพาะดังนี้

1. กล่าวถึงโอกาสและพาหนะในการเดินทาง
2. กล่าวเฉพาะสิ่งพบเห็นที่น่าสนใจ
3. เรียงใจความตามลำดับเวลา
4. อาจใช้โวหารอธิบาย หรือพรรณนา ประกอบตามสมควร
5. แทรกข้อคิดเห็นหรือเรื่องประกอบตามความเหมาะสม

ต่อไปนี้จะเป็นตัวอย่างการบรรยายการเดินทาง

**ตัวอย่างงานเขียนเชิงอธิบาย**

**เสด็จประพาสบ้านยายผึ้ง**

จอดรอกระบวนเสด็จอยู่จนค่ำ กลางคืนน้ำขี้นไฟพ่วงล่วงหน้าหลุดออกมาได้ทีละลำสองลำ ถามดูก็ไม่ได้ความว่ากระบวนเสด็จอยู่ที่ไหนจนยามกว่า จีงได้ความจากเรือลำหนี่งว่าประทับแรมอยู่ที่หน้าวัดหนองแขม ฉันก็เลยจอดนอนคอยอยู่ที่กระทุ่มแบนนั่นเอง ครั้นรุ่งเช้าวันที่ ๑๖ ออกเรือล่วงหน้ามาคอยเสด็จอยู่ที่ปากคลองดำเนินสะดวก พอประมาณ ๔ โมงเช้ากระบวนเรือเสด็จก็มาถึง เลยเข้าคลองต่อมาน้ำกำลังท่วมทุ่ง ท่วมคันคลองเจิ่งทั้งสองข้าง แล่นเรือได้สะดวก พอบ่ายสัก ๒ โมงก็มาถึงหลักหก หยุดกระบวน ประทับแรมที่วัดโชติทายการาม

เวลาบ่ายทรงเรือเล็กพายไปประพาสทุ่ง คือไร่ที่น้ำท่วมเจ้าของไร่กำลังเก็บเอาหอมกระเทียมขึ้นผึ่งตามนอกชานบ้านเรือนตลอดจนบนหลังคาเพราะไม่มีที่ดิน น้ำท่วมเป็นทะเลหมด ไปถึงบ้านแห่งหนึ่งเจ้าของบ้านเป็นหญิงกำลังตากหอมกระเทียม พอเห็น เรือก็ร้องเชื้อเชิญให้แวะที่บ้าน เห็นได้ว่าแกไม่รู้จักว่าใครเป็นใคร คงเข้าใจว่าพวกขุนนางที่ตามเสด็จ ครั้นเสด็จขึ้นเรือนแล้วเพียงต้อนรับยายผึ้งยังไม่พอใจ ยังเข้าไปยกหม้อข้าวกับกะบะไม้ใส่ชามกะลามีผักกาดผัดหมู ปลาเค็ม น้ำพริกกับอะไรอีกอย่างหนึ่ง ซึ่งแกหาไว้สำหรับแกกินของในเวลาเย็นมาตั้งจะเลี้ยงอีก

ใครเคยตามเสด็จประพาสไปรเวตมาแต่ก่อนย่อมเข้าใจดี ว่าถ้ามีช่องสนุกในการที่จะได้ทรงสมาคมกับราษฏรเกิดขึ้นอย่างนี้แล้วที่พระเจ้าอยู่หัวจะเว้นเป็นไม่มี พอยายผึ้งเชิญพวกเราก็เข้าล้อมสำรับกับพระเจ้าอยู่หัวด้วยกัน ว่ากันคนละคำสองคำ เจ้าเจ๊กฮวดลูกยายผึ้ง อายุราวสัก ๒๐ ปีมาช่วยยกสำรับคับค้อนขณะเมื่อพวกเรากินเลี้ยงเจ๊กฮวดมานั่งดู ๆ พระเจ้าอยู่หัว ประเดี๋ยวเอ่ยขึ้นว่า คล้ายนักคล้ายนักขอรับ ถามว่าคล้ายอะไร มันบอกว่าคล้ายรูปที่เขาตั้งไว้ตามเครื่องบูชา พอประเดี๋ยวก็ลุกขึ้นนั่งยอง ๆ เอาผ้าปูกราบพระเจ้าอยู่หัว บอกว่าแน่ละขอรับไม่ผิดละเหมือนนัก ยายผึ้งยายแพ่งเลยรู้ว่าพระเจ้าอยู่หัว แต่ก็ได้พระราชทานมากอยู่ เห็นจะหลายสิบเท่าราคาสำรับกับข้าวที่ยายผึ้งเลี้ยง

เสด็จเที่ยวนี้ตั้งต้นชอบกลดีที่จะสนุกมาก ตั้งแต่เสด็จออกจากบางประอินพระเจ้าอยู่หัวทรงสบายขึ้น

**ใบงานที่ ๗**

**คำชี้แจง** ให้นักเรียนเติมคำหรือข้อความในประโยคให้เหมาะสมและได้ใจความ

1. เขาเป็นคนพูดจา ........................... ฟังแล้วเข้าใจง่าย
2. เธอจง...........................ไปดูเพราะช้าอาจไม่ทันการ
3. ลูก ๆ ต่าง..........................ให้แม่พาไปเที่ยว
4. แม่น้ำสายนี้กว้างใหญ่จน..............................................
5. มีคนกลุ่มหนึ่งส่งเสียงดัง......................................อยู่หน้าบ้าน
6. เธอต้อง..................................กับลูกมากกว่านี้ไม่อย่างนั้นอาจเสียคน
7. เราต้องช่วยกัน..............................สินค้าไทย
8. เขาเป็นคนใจกว้างเหมือน...............................................................
9. ฤาษีนั่ง .............................จึงเห็นว่าสุดสาครกำลังตกอยู่ในอันตราย
10. การอบรมครั้งนี้...............................ด้วยสาระที่ผู้เข้าอบรมต้องการ



**ชื่อ..........................................................................................................เลขที่ ..................... ชั้น...............**

**แบบบันทึกผลการประเมินการเรียนรู้ กลุ่มสาระการเรียนรู้ภาษาไทย ชั้นประถมศึกษาปีที่ ๖**

**ชุดภาษาพาที บทที่ ๙ ครื้นเครงเพลงพื้นบ้าน แผนการจัดการเรียนรู้ที่**  **๗ เรื่องงานเขียนเชิงอธิบาย**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **เลขที่** | **ชื่อ – สกุล** | **ด้านคุณลักษณะอันพึงประสงค์** | | | | | **รวมคะแนนด้านคุณลักษณะ ฯ** | **ด้านผลงาน** | **รวม** | **ผ่าน / ไม่ผ่าน** |
| **รักความเป็นไทย** | **ใฝ่เรียนรู้** | **มีจิตสาธารณะ** | **มีวินัย** | **อยู่อย่างพอเพียง** | **การทำใบงาน ชุดที่ ๗** |
| **๒** | **๒** | **๒** | **๒** | **๒** | **๑๐** | **๑๐** | **๒๐** |  |
| ๑ |  |  |  |  |  |  |  |  |  |  |
| ๒ |  |  |  |  |  |  |  |  |  |  |
| ๓ |  |  |  |  |  |  |  |  |  |  |
| ๔ |  |  |  |  |  |  |  |  |  |  |
| ๕ |  |  |  |  |  |  |  |  |  |  |
| ๖ |  |  |  |  |  |  |  |  |  |  |
| ๗ |  |  |  |  |  |  |  |  |  |  |
| ๘ |  |  |  |  |  |  |  |  |  |  |
| ๙ |  |  |  |  |  |  |  |  |  |  |
| ๑๐ |  |  |  |  |  |  |  |  |  |  |
| ๑๑ |  |  |  |  |  |  |  |  |  |  |
| ๑๒ |  |  |  |  |  |  |  |  |  |  |
| ๑๓ |  |  |  |  |  |  |  |  |  |  |
| ๑๔ |  |  |  |  |  |  |  |  |  |  |
| ๑๕ |  |  |  |  |  |  |  |  |  |  |

**ความหมายระดับคุณภาพ เกณฑ์ระดับคะแนน**

๓ หมายถึง ดี ๑๕ – ๒๐ = ๓ ๒ หมายถึง พอใช้ ๘ – ๑๔ = ๒ ๑ หมายถึง ปรับปรุง ๕ – ๗ = ๑

**(นางสาวสุนันทา กฐินฉิมพลี) ผู้ประเมิน**